《慈仁寺有鬻孤雁者四明万季野购畜于庭作羁雁诗邀予赋之》
清代·魏坤

不趁凉云结阵飞，羁孤似尔欲何依。弥天矰缴虽知避，满地江湖却暂违。

空守殊乡惊岁晚，难招旧侣待春归。临风无限回翔意，独立闲庭对落晖。

作者简介：（1646—1705）浙江嘉善人，字禹平，号水村，魏大中侄孙。康熙三十八年举人，善古文诗词。交游甚广，足迹遍及南北。有《倚晴阁诗钞》、《秦淮杂咏》、《历山唱酬集》、《粤游纪程诗》、《水村琴趣》。